અલમીન માનવસેવા ચેરીટેબલ એન્ડ એજ્યુકેશન ટ્રસ્ટની અખબારી યાદી જણાવે છે કે આ સંસ્થાના સ્થાપક અને રાજકોટ મહાનગરપાલિકાના વિરોધપક્ષના નેતા વશરામભાઈ સાગઠીયાના માર્ગદર્શન હેઠળ શ્રી અલમીન માનવસેવા ચેરીટેબલ એન્ડ એજ્યુકેશન ટ્રસ્ટ દ્વારા રાજકોટ માં દરેક સામાજિક અને ધાર્મિક વાર તહેવારે વિવિધ રીતે ઉજવણી કરવામાં આવતી હોય છે જેમાં સમૂહલગ્નોત્સવ, દિવ્યાંગ પતંગ મહોત્સવ, ચીકી વિતરણ, ધાબળા વિતરણ, અનાજ વિતરણ, મીઠાઈ અને  ફરસાણ વિતરણ, નોટબુક વિતરણ, સીવણ ક્લાસ, કોમ્પ્યુટર ક્લાસ, બ્લડ ડોનેશન કેમ્પ,  જેવી અનેક વિઘ સેવાકીય કામગીરીઓ રાજકોટ મહાનગરપાલિકાના વિરોધપક્ષના નેતા અને સંસ્થાના સ્થાપક વશરામભાઈ સાગઠીયાના માર્ગદર્શન હેઠળ ચાલી રહી છે તેમજ સંસ્થાના પ્રમુખ બીપીનભાઈ સાગઠીયા તેમજ ટ્રસ્ટના ટ્રસ્ટીઓ અને સમૂહ લગ્ન સમિતિના સભ્યો દ્વારા કામગીરી કરવામાં આવી રહી છે. તા. ૨૫/૧૦/૨૦૧૯ના ધનતેરસના દિને અલમીન માનવસેવા ચેરીટેબલ એન્ડ એજ્યુકેશન ટ્રસ્ટ દ્વારા મીઠાઈ અને ફરસાણ વિતરણ કાર્યક્રમ થોરાળા વિસ્તારમાં યોજવામાં આવેલ હતો અને આ કાર્યક્રમમાં વિસ્તારના લોકોએ બહોળી સંખ્યામાં આ વિતરણમાં લાભ લીધો હતો.